ผมมีอาการเวลาปัสสาวะมีอาการแสบที่อวัยวะเพศ เวลานอนอยู่ดีๆมีน้ำสีขาวขุ่นๆไหลออกมาแต่ไม่มีกลิ่นเหม็น หรือเป็นหนอง แค่อยากรู้ว่าเป็นอะไรครับ หรือเป็นระยะแรกของหนองในครับ
สวัสดีค่ะ อาการแสบขัดเวลาปัสสาวะ อาจเกิดจาก-ติดโรคติดต่อทางเพศสัมพันธ์เช่น หนองในแท้ หนองในเทียม หรือเชื้อแบคทีเรียชนิดอื่นๆ-มีการบาดเจ็บในท่อปัสสาวะหลังเกิดอุบัติเหตุ การกระแทก หรือการใส่สายสวนปัสสาวะ-กระเพาะปัสสาวะอักเสบ-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้การให้ได้การวินิจฉัยที่แน่นอน จำเป็นต้องพบแพทย์เพื่อตรวจร่างกายและตรวจคัดกรองโรคติดต่อทางเพศสัมพันธ์จากในปัสสาวะหรือในเลือดร่วมด้วยแนะนำว่าถ้าแสบขัดมาก มีหนองไหลจากท่อปัสสาวะ อาจเป็นการติดเชื้อโรคติดต่อทางเพศสัมพันธ์ได้มาก ควรรีบไปตรวจและรับยาฆ่าเชื้อจากแพทย์ค่ะถ้าจะมีเพศสัมพันธ์ ควรป้องกันด้วยถุงยางอนามัย และควรพาผู้ที่เรามีเพศสัมพันธ์ด้วยไปรักษา ไม่เช่นนั้นเชื้อก็ติดกันไปติดกันมา ไม่หายขาดซักที